**TUKUMA NOVADA DOME**

**TERITORIĀLĀS ATTĪSTĪBAS KOMITEJA**

**SĒDES DARBA KĀRTĪBA**

Tukumā

**2016. gada 8.decembrī**

**plkst.11.00**

1. Par atbalstu projektam “Pūres baznīcas daļēja fasādes atjaunošana vēsturiskajā izskatā”.

 ZIŅO: A.Šēlunda

2. Par Durbes muižas kalpu mājas bēniņu siltināšanu.

 ZIŅO: A.Šēlunda

3. Par zemes nomu.

 ZIŅO: V.Bērzājs

4. Par SIA “Pētertāles” iesniegumu.

 ZIŅO: V.Bērzājs

5. Par Tukuma novada pašvaldības 2017.gada budžeta projekta 1.lasījumu. (nosūtīts atsevišķi)

 ZIŅO: L.Dzalbe

Komitejas priekšsēdētājs I.Zariņš

Projekts

1.§.

**Par atbalstu projektam**

**“Pūres baznīcas daļēja fasādes**

**atjaunošana vēsturiskajā izskatā”**

*Iesniegt izskatīšanai Finanšu komitejai šādu lēmuma projektu:*

Tukuma novada Dome ir saņēmusi nodibinājuma “Pūres baznīcas atjaunošanas fonds” (reģ. Nr.50008157621, juridiskā adrese: „Pūres baznīca”, Pūre, Pūres pagasts, Tukuma novads, LV–3124) iesniegumu ar lūgumu atbalstīt biedrības „Kandavas Partnerība” (reģ. Nr. 40008104976, juridiskā adrese: Talsu iela 11 - 5, Kandava, Kandavas novads, LV-3120) izsludinātajā Eiropas Lauksaimniecības Fonda lauku attīstībai (turpmāk – ELFLA) atklātajā projektu konkursā, Latvijas Lauku attīstības programmas 2014.-2020. gadam apakšpasākumā 19.2. „Darbību īstenošana saskaņā ar sabiedrības virzītas vietējās attīstības stratēģiju” aktivitātē 19.2.2. “Vietas potenciāla attīstības iniciatīvas” iesniegto projektu “Pūres baznīcas daļēja fasādes atjaunošana vēsturiskajā izskatā” (turpmāk – Projekts).

Likuma „Par pašvaldībām” 12. pants nosaka, ka „*Pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu*”. Saskaņā ar likuma „Par pašvaldībām” 15. panta pirmās daļas 5. punktu, viena no pašvaldības autonomām funkcijām ir *„rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.)”.*

Kopējā Projekta summa – **24 980,94 EUR** (divdesmit četri tūkstoši deviņi simti astoņdesmit eiro un 94 centi), no kurām ELFLA finansējums 90% (deviņdesmit procenti) – **22 482,85 EUR** (divdesmit divi tūkstoši četri simti astoņdesmit divi eiro un 85 centi) un nodibinājuma “Pūres baznīcas atjaunošanas fonds” līdzfinansējums 10% (desmit procenti) – **2 498,09 EUR** (divi tūkstoši četri simti deviņdesmit astoņi eiro un 9 centi).

Pamatojoties uz likuma “Par pašvaldībām” 12. pantu un 15. panta pirmās daļas 5. punktu:

1. konceptuāli atbalstīt izsludinātajā projektu konkursā nodibinājuma “Pūres baznīcas atjaunošanas fonds” iesniegto projektu “Pūres baznīcas daļēja fasādes atjaunošanas vēsturiskajā izskatā”,

2. projekta “Pūres baznīcas daļēja fasādes atjaunošanas vēsturiskajā izskatā” apstiprināšanas gadījumā piešķirt nodibinājumam „Pūrs baznīcas atjaunošanas fonds” līdzfinansējumu 2 498,09 EUR (divi tūkstoši četri simti deviņdesmit astoņi eiro un 9 centi) no 2017. gada budžetā plānotajiem līdzekļiem biedrības „Kandavas Partnerība” projekta “Pūres baznīcas daļēja fasādes atjaunošanas vēsturiskajā izskatā” līdzfinansēšanai.

Nosūtīt:

-Fin. nod

-Attīst. Nod.

-Kultūras, sporta un sab. attiecību nod.

- Nodibinājumam “Pūres baznīcas atjaunošanas fonds”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. I.Helmane

2.§.

**Par Durbes muižas kalpu mājas**

**bēniņu siltināšanu**

*Iesniegt izskatīšanai Domei šādu lēmuma projektu:*

Tukuma novada Dome (turpmāk – Dome) ir saņēmusi Tukuma muzeja (reģ.Nr.90000052232, juridiskā adrese: Harmonijas iela 7, Tukums, LV-3101) iesniegumu ar lūgumu finansēt bēniņu siltināšanu un tam nepieciešamo koka karkasa izbūvi un atsevišķu jumta krēslu stiprināšanas un protezēšanas darbus.

2016.gada 24.martā tika slēgtas Kultūras pieminekļa izpētes, konservācijas un restaurācijas finansēšanas līgums starp Tukuma novada Domi un Valsts kultūras pieminekļu aizsardzības inspekciju par Durbes muižas kalpu mājas (M.Parka iela 7, Tukums, LV-3101) atjaunošanas darbiem 15000,00 EUR (piecpadsmit tūkstoši eiro) apmērā.

Ar Tukuma novada Domes 24.03.2016. lēmumu “Par Durbes muižas kalpu mājas atjaunošanas projekta līdzfinansēšanu” (prot.Nr.4, 43.§.) tika piešķirts Domes līdzfinansējums 15000,00 EUR (piecpadsmit tūkstoši eiro) apmērā kalpu mājas atjaunošanas darbiem.

2016.gada 11.jūlijā tika slēgta Vienošanās ar būvdarbu veicēju SIA “Kaskāde 19” par 27000,00 EUR (divdesmit septiņi tūkstoši eiro), kā arī 2016.gada 4.oktobrī tika slēgta Vienošanās par papildus darbiem ar SIA “Kaskāde” par 3127,72 EUR (trīs tūkstoši viens simts divdesmit septiņi eiro un 72 centi).

Durbes muižas kalpu mājas finansējuma izlietojums:

|  |  |  |  |  |
| --- | --- | --- | --- | --- |
| Nr. | Datums | Izmaksu apliecinošā dokumenta nosaukums (maksājuma uzdevuma nr., kases izdevumu ordera nr.).Maksājuma saņēmējs | Summa (EUR) | Par ko maksāts(saskaņā ar projekta tāmes pozīciju) |
| 1. | 14.06.2016. | Maksājuma uzdevums Nr.6 | 229,33 | Atkritumu un būvgružu izvešana |
| Atkritumu apsaimniekošanas sabiedrība “Piejūra”, SIA |  |
| 2. | 19.07.2016. | Maksājumu uzdevums Nr.5091410204 | 58,69 | Atkritumu un būvgružu izvešana |
| SIA “Konteineru serviss” |  |
| 3. | 26.10.2016. | Maksājumu uzdevums Nr.26 | 24898,94 | Kalpu mājas nozīmīgo konstrukciju restaurācija |
| SIA “Kaskāde 19””  |  |
| 4. | 26.10.2016. | Maksājuma uzdevums Nr.27 | 5228,78 | PVN 21% |
| Valsts kase |  |
| 2. | 02.11.2016. | Maksājumu uzdevums Nr.41 | 270,00 | Būvuzraudzība |
| Andris Liepiņš |  |
| 3. | 26.10.2016. | Maksājumu uzdevums Nr.25 | 1000,00 | Autoruzraudzība |
| SIA “Arhitektes Ināras Caunītes birojs” |  |
|  |  |
| **Kopā: 31685,74** EUR (trīsdesmit viens tūkstotis seši simti astoņdesmit pieci eiro un 74 centi) |

Būvdarbu rezultātā tika veikta 37 mezglu protezēšana ēkas vecajā korpusā. Ierobežotā finansējuma dēļ, bēniņu siltināšana būvdarbos netika paredzēta.

Kalpu mājas ēkā atrodas muzeja krājums, kurā pašreiz nav iespējams nodrošināt apkuri, tāpēc krājums šobrīd glabājas telpās ar neatbilstošu mikroklimatu.

Tukuma muzejs lūdz finansēt bēniņu siltināšanu un tam nepieciešamo koka karkasa izbūvi un atsevišķu jumta krēslu stiprināšanas un protezēšanas darbus **18849,00 EUR** (astoņpadsmit tūkstoši astoņi simti četrdesmit deviņi eiro) apmērā, lai pilnībā pabeigtu celtniecības darbus.

Nepieciešamo darbu prognozējamās izmaksas:

- pilnībā bojāto siju nomaiņa – 4811,69 EUR (četri tūkstoši astoņi simti vienpadsmit eiro un 69 centi);

- 1.stāva pārseguma sagatavošana siltināšanai – 10737,59 EUR (desmit tūkstoši septiņi simti trīsdesmit septiņi eiro un 59 centi);

- ekovates iestrāde – 3299,72 EUR (trīs tūkstoši divi simti deviņdesmit deviņi eiro un 72 centi).

Lai veiktu siltināšanas darbus, nepieciešama iekļaut būvuzraudzības, autoruzraudzības un būvgružu izvešanas izmaksas.

 Likuma „Par pašvaldībām” 12.pants nosaka, ka „*Pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu*”. Saskaņā ar likuma „Par pašvaldībām” 15.panta pirmās daļas 5.punktu, viena no pašvaldības autonomām funkcijām ir „*rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.)”.*

Pamatojoties uz likuma “Par pašvaldībām” 12.pantu un 15.panta pirmās daļas 5.punktu:

1. iesniegt Tukuma novada būvvaldē autoruzraudzības ietvaros precizētus un izdalītus darbu veidus un apjomus siltināšanas darbiem,

2. pēc darbu apjomu iesniegšanas piešķirt Tukuma muzejam Durbes muižas kalpu mājas bēniņu siltināšanas darbiem 18849,00 EUR (astoņpadsmit tūkstoši astoņi simti četrdesmit deviņi eiro) no 2017.gada budžeta līdzekļiem.

Nosūtīt :

-Fin. nod

-Attīst. Nod.

-Kultūras, sporta un sabiedrisko attiecību nod.

-Tukuma muzejam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (I.Helmane)

3.§.

**Par zemes nomu**

*Iesniegt izskatīšanai Domei šādu lēmuma projektu:*

1. Pamatojoties uz SIA “Jaunkaudzītes” (reģ.Nr.40001008730, , jur. adrese “Rauciņi”, Slampes pagasts, Tukuma novads) 19.04.2016. iesniegumu (reģistrēts Tukuma novada Domē 20.04.2016, reģ.Nr.2299), par nekustamā īpašuma “Mazrēpiņi”, Slampes pagastā, Tukuma novadā, 2,3 ha platībā nomas līguma pagarināšanu, izvērtējot situāciju, konstatēts, ka zemes nomas līgums SIA “Jaunkaudzītes” ir noslēgts līdz 2016.gada 31.decembrim. Nekustamais īpašums “Mazrēpiņi”, Slampes pagastā, Tukuma novadā (kad.Nr.9080 003 0101), kas sastāv no vienas zemes vienības 2,3 ha platībā ar kadastra apzīmējumu 9080 003 0101, ir pašvaldības piekritīgā zeme, kuras īpašumtiesības nav nostiprinātas zemesgrāmatā. Zemes lietošanas mērķis - zeme, uz kuras galvenā saimnieciskā darbība ir lauksaimniecība, NĪLM kods 0101.

 Pamatojoties uz Tukuma novada Domes 25.02.2016. saistošo noteikumu Nr.6 „Par Tukuma novada pašvaldībai piekrītošo vai piederošo neapbūvētu zemesgabalu nomas maksas noteikšanu” 3. un 3.2.punktu *Neapbūvētu zemesgabalu bez apbūves tiesībām nomas maksa vai nomas maksas izsoles sākumcena ir - zemesgabaliem platībā virs 0,5 hektāriem 1,5% no zemes gabala kadastrālās vērtības gadā* un Tukuma novada Domes 24.03.2016. noteikumu Nr.7 “Par Tukuma novada pašvaldībai piekrītošo vai piederošo neapbūvētu zemes gabalu iznomāšanas kārtību” 10.punktu *Nomniekam ir pirmtiesības uz jauna nomas līguma noslēgšanu, ja nomnieks ir pildījis nomas līguma nosacījumus un nav kavējis nomas un nekustamā īpašuma nodokļa maksājumus:*

1.1. iznomāt SIA “Jaunkaudzītes” nekustamā īpašuma “Mazrēpiņi”, Slampes pagastā, Tukuma novadā (kadastra Nr.9080 003 0101), zemes vienību 2,3 ha platībā ar kadastra apzīmējumu 9080 003 0101 uz 5 (pieciem) gadiem bez apbūves tiesībām, nosakot nomas maksu – 1,5% apmērā no zemes kadastrālās vērtības gadā (veicot zemes vienības kadastrālo uzmērīšanu, platība var tikt precizēta).

Zemes lietošanas mērķis – zeme, uz kuras galvenā saimnieciskā darbība ir lauksaimniecība, NĪLM kods 0101;

1.2. uzdot SIA “Jaunkaudzītes” līdz 2017.gada 31.janvārim noslēgt zemes nomas līgumu ar Tukuma novada Slampes un Džūkstes pagastu pārvaldi.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

2. Pamatojoties uz E.I. 22.11.2016. iesniegumu (reģ. Domē 22.11.2016. Nr.6334) ar lūgumu pagarināt pašvaldības zemes Egļu ielā 8, Tukumā, Tukuma novadā, nomu, konstatēts:

- nekustamais īpašums Egļu ielā 8, Tukumā, Tukuma novadā (kadastra Nr.9001 001 0531), ir Tukuma novada pašvaldības īpašums, kurš sastāv no vienas zemes vienības 0,1054 ha platībā, reģistrēts Tukuma zemesgrāmatas nodalījumā 100000066630;

- saskaņā ar Tukuma novada teritorijas plānojuma 2011.-2023.gadam, Tukuma pilsētas teritorijas plānoto (atļauto) izmantošanu, zemes vienība Egļu ielā 8, Tukumā, atrodas mežu un Mežaparku teritorijā;

- uz zemes vienības Egļu ielā 8, Tukumā, atrodas mežs;

- E.I. pieder nekustamais īpašums Skuju ielā 2, Tukumā, kurš robežojas ar pašvaldības zemes vienību Egļu ielā 8, Tukumā;

- E.I. zemes vienību Egļu ielā 8, Tukumā, nomā no 2006.gada, nomas līgums beidzies 30.11.2016.

Pamatojoties uz likuma „Par pašvaldībām” 14.panta otrās daļas 3.punktu ”*Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu*, 15.panta pirmā daļas 2.punktu *Pašvaldībām ir šādas autonomās funkcijas: gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana),* 21.panta pirmās daļas 14.punkta a) apakšpunktu, *Dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var: noteikt, ja tas nav aizliegts vai noteikts ar likumiem vai Ministru kabineta noteikumiem, maksu par pašvaldības zemes, cita nekustamā un kustamā īpašuma lietošanu (iznomāšanu)”*, 15.panta ceturto daļu *no katras autonomās funkcijas izrietošu pārvaldes uzdevumu pašvaldība var deleģēt privātpersonai vai citai publiskai personai*, Ministru kabineta 30.10.2007. noteikumu Nr.735 „Noteikumi par publiskas personas zemes nomu” 18.3.apakšpunktu „*[...]Ja pašvaldības saistošie noteikumi nav izdoti, neapbūvēta zemesgabala nomas maksa gadā ir pārējos gadījumos – ne mazāk kā 1,5 % apmērā no zemes kadastrālās vērtības”,* Publiskas personas finanšu līdzekļu un mantas izšķērdēšanas novēršanas likuma 61 panta pirmo daļu*, Ja likumā vai Ministru kabineta noteikumos nav paredzēts citādi, kustamās mantas nomas līgumu slēdz uz laiku, kas nav ilgāks par pieciem gadiem, zemes nomas līgumu — uz laiku, kas nav ilgāks par 30 gadiem, bet cita nekustamā īpašuma nomas līgumu — uz laiku, kas nav ilgāks par 12 gadiem:*

2.1. iznomāt E.I. zemes vienību Egļu ielā 8, Tukumā, Tukuma novadā, 0,1054 ha platībā, uz 12 (divpadsmit) gadiem bez apbūves tiesībām, bez tiesībām zemes vienību iežogot un bez tiesībām cirst kokus, nosakot nomas maksu 1,5% apmērā no zemes kadastrālās vērtības gadā.

Zemes lietošanas mērķis – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, NĪLM kods 0501;

 2.2. deleģēt E.I. pašvaldības funkciju – teritorijas Egļu ielā 8, Tukumā, uzkopšanu, atbrīvojot E.Immermani no 2.1.punktā noteiktās nomas maksas;

 2.3. noteikt, ka E.I. netiek atbrīvots no nekustamā īpašuma nodokļa maksājumiem.

3. Pamatojoties uz ZS “Tiečas” (reģ.Nr.59201006331, Slampes pagastā, Tukuma novadā) īpašnieka Alda Stepanoviča 01.11.2016. iesniegumu (reģistrēts Slampes un Džūkstes pagastu pārvaldē 28.11.2016, reģ.Nr.SD/4-9.2/16/192), par nekustamā īpašuma “Noma”, Slampē, Slampes pagastā, Tukuma novadā, nomas līguma pagarināšanu, izvērtējot situāciju, konstatēts, ka zemes nomas līgums ZS “Tiečas” ir noslēgts līdz 2016.gada 30.septembrim Nekustamais īpašums “Noma”, Slampē, Slampes pagastā, Tukuma novadā (kad.Nr.9080 011 0238), kas sastāv no vienas zemes vienības 17,7448 ha platībā ar kadastra apzīmējumu 9080 011 0238, ir pašvaldības piekritīgā zeme, kuras īpašumtiesības nav nostiprinātas zemesgrāmatā. Zemes lietošanas mērķis - zeme, uz kuras galvenā saimnieciskā darbība ir lauksaimniecība, NĪLM kods 0101.

Pamatojoties uz Tukuma novada Domes 25.02.2016. saistošo noteikumu Nr.6 „Par Tukuma novada pašvaldībai piekrītošo vai piederošo neapbūvētu zemesgabalu nomas maksas noteikšanu” 3. un 3.2.punktu *Neapbūvētu zemesgabalu bez apbūves tiesībām nomas maksa vai nomas maksas izsoles sākumcena ir - zemesgabaliem platībā virs 0,5 hektāriem 1,5% no zemes gabala kadastrālās vērtības gadā* un Tukuma novada Domes 24.03.2016. noteikumu Nr.7 “Par Tukuma novada pašvaldībai piekrītošo vai piederošo neapbūvētu zemes gabalu iznomāšanas kārtību” 10.punktu *Nomniekam ir pirmtiesības uz jauna nomas līguma noslēgšanu, ja nomnieks ir pildījis nomas līguma nosacījumus un nav kavējis nomas un nekustamā īpašuma nodokļa maksājumus:*

3.1. iznomāt ZS “Tiečas” nekustamā īpašuma “Noma”, Slampē, Slampes pagastā, Tukuma novadā (kadastra Nr.9080 011 0238), zemes vienības ar kadastra apzīmējumu 9080 011 0238 daļu 16,74 ha platībā uz 5 (pieciem) gadiem bez apbūves tiesībām, nosakot nomas maksu – 1,5% apmērā no zemes kadastrālās vērtības gadā (veicot zemes vienības kadastrālo uzmērīšanu, platība var tikt precizēta).

Zemes lietošanas mērķis – zeme, uz kuras galvenā saimnieciskā darbība ir lauksaimniecība, NĪLM kods 0101;

3.2. uzdot ZS “Tiečas” līdz 2017.gada 31.janvārim noslēgt zemes nomas līgumu ar Tukuma novada Slampes un Džūkstes pagastu pārvaldi.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

Nosūtīt:

-Īp.nod.

-izraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja: 1. un 2.punktu Īpašumu nodaļa (V.Bērzājs), 3.punktu Slampes un Džūkstes pagastu pārv. (I.Klētiņa)

4.§.

**Par SIA “Pētertāles” iesniegumu**

*Iesniegt izskatīšanai Domei šādu lēmuma projektu:*

Pamatojoties uz SIA “Pētertāles” ( reģ.Nr.40001007453, , jur. adrese “Jožu darbnīcas”, Jaunpils, Jaunpils pagasts, Jaunpils novads) 18.10.2016. iesniegumu (reģistrēts Irlavas un Lestenes pagastu pārvaldē 20.10.2016. Nr.IL/1-24/16/188), par pašvaldības nekustamo īpašumu “Abavloks”, “Abavtilts”, un “Dārznieki”, Irlavas pagastā, Tukuma novadā, atsavināšanu, izvērtējot situāciju, konstatēts:

-nekustamais īpašums “Abavloks”, Irlavas pagastā, Tukuma novadā (kadastra Nr.9054 005 0141), sastāv no vienas zemes vienības 4,88 ha platībā ar kadastra apzīmējumu 9054 005 0141, kurš līdz 30.09.2025. iznomāts SIA “Pētertāles;

-nekustamais īpašums “Abavtilts”, Irlavas pagastā, Tukuma novadā (kadastra Nr.9054 005 0142), sastāv no vienas zemes vienības 3,85 ha platībā ar kadastra apzīmējumu 9054 005 0142, kurš ar Tukuma novada Domes 28.04.2016. lēmumu “Par zemes nomu” (prot. Nr.6,47.§.) līdz 30.09.2021. iznomāts SIA “Pētertāles”;

-nekustamais īpašums “Dārznieki”, Irlavas pagastā, Tukuma novadā (kadastra Nr.9054 005 0102), sastāv no divām zemes vienībām- 1,4 ha platībā ar kadastra apzīmējumu 9054 005 0102 un 7,3732 ha platībā ar kadastra apzīmējumu 9054 005 0119, kuri ar Tukuma novada Domes 28.04.2016. lēmumu “Par zemes nomu” (prot. Nr.6,47.§.) līdz 30.09.2021. iznomāti SIA “Pētertāles”;

- zemes nomnieks SIA “Pētertāles” nepiekrīt zemes nomas līguma izbeigšanai pirms termiņa;

Pamatojoties uz likuma „Par pašvaldībām” 14.panta otrās daļas 3.punktu” Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu, , 21.panta pirmās daļas 17.punktu *Dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var lemt par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā* un 21.panta otro daļu *Domes darbībai un lēmumiem jābūt maksimāli lietderīgiem,* Publiskas personas mantas atsavināšanas likuma 3.panta otro daļu *Publisku personu mantas atsavināšanas pamatveids ir mantas pārdošana izsolē [...],* likuma “Par zemes privatizāciju lauku apvidos” 30.2 panta otro daļu *Šā likuma* [*28.1 panta*](http://likumi.lv/doc.php?id=74241#p28.1) *pirmajā daļā minētajai personai, kas ir lauksaimniecības zemes nomnieks, ir pirmpirkuma tiesības uz atsavināmo zemi, ja zemes nomas līgums ir reģistrēts attiecīgajā pašvaldībā:*

**1.variants**

1. noraidīt SIA “Pētertāles” lūgumu par pašvaldības nekustamo īpašumu “Abavloks”, “Abavtilts”, un “Dārznieki”, Irlavas pagastā, Tukuma novadā, atsavināšanu, jo SIA “Pētertāles” nepiekrīt zemes nomas līguma izbeigšanai pirms termiņa,

2. pašvaldības nekustamo īpašumu “Abavloks”, “Abavtilts”, un “Dārznieki”, Irlavas pagastā, Tukuma novadā, atsavināšanas procesu uzsākt pēc zemes nomas līguma termiņa beigām.

**2.variants**

1. atbalstīt SIA “Pētertāles” lūgumu par pašvaldības nekustamo īpašumu “Abavloks”, “Abavtilts”, un “Dārznieki”, Irlavas pagastā, Tukuma novadā, atsavināšanu,

2. uzdot Īpašumu nodaļai organizēt pašvaldības nekustamo īpašumu “Abavloks”, “Abavtilts”, un “Dārznieki”, Irlavas pagastā, Tukuma novadā, atsavināšanas procesu, izsoles noteikumos paredzot, ka īpašumi iznomāti SIA “Pētertāles” un nomniekam ir pirmpirkuma tiesības.

*Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*

*Piezīme. Īpašumu nodaļa (V.Bērzājs) neatbalsta lēmuma projekta 2.variantu, jo saskaņā ar* ***Publiskas personas finanšu līdzekļu un mantas izšķērdēšanas novēršanas likuma 1.pantu, šāda, ilgtermiņā iznomātu zemes gabalu pārdošana, kur nomniekam ir pirmpirkuma tiesības, ir pretrunā likuma 1.pantā ierakstītajam mērķim -*** *lai publiskas personas finanšu līdzekļi un manta tiktu izmantota likumīgi un atbilstoši iedzīvotāju interesēm, novērst to izšķērdēšanu un nelietderīgu izmantošanu un 3.panta pirmās daļas 2.punktā noteiktajam - Publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.*

Nosūtīt:

-Īp.nod.

-izraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja īpašumu nodaļa (V.Bērzājs).